**R O M Â N I A (nu produce efecte juridice)\***

**JUDEŢUL MUREŞ**

**DIRECŢIA DE ASISTENȚĂ SOCIALĂ TÂRGU MUREȘ**

**Iniţiator**

**PRIMAR**

**SOÓS ZOLTÁN**

**REFERAT DE APROBARE**

**privind stabilirea componenței Comisiei de evaluare și selecționare a proiectelor de finanțare depuse în baza Legii nr. 34/1998 referitoare la acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială precum și aprobarea Regulamentului de organizare și funcționare a Comisiei de evaluare și selecționare, Procedura de lucru și Grila de evaluare a proiectelor**

Potrivit prevederilor art. 5 alin (1) și (2) din Anexa la Hotărârea Guvernamentală nr.1153/2001 pentru aprobarea Normelor metodologice de aplicare a prevederilor Legii nr. 34/1998 privind acordarea unor subvenţii asociaţiilor şi fundaţiilor române cu personalitate juridică, care înfiinţează şi administrează unităţi de asistenţă socială, actualizată, cu modificările și completările ulterioare:

*“(1) Evaluarea şi selecţionarea asociaţiilor şi fundaţiilor se realizează de către* ***comisia de evaluare şi selecţionare****, denumită în continuare comisie, constituită la nivelul agenţiei judeţene pentru plăţi şi inspecţie socială, respectiv a municipiului Bucureşti, în a cărei rază teritorială îşi are sediul asociaţia sau fundaţia, pentru subvenţiile acordate din bugetul de stat, sau, după caz, la nivelul consiliului local, pentru subvenţiile acordate din bugetul local.*

*(2) Componenţa şi modul de organizare şi de funcţionare a comisiei și procedura de depunere electronică a documentație de solicitare se stabilesc prin decizia directorului general al Agenţiei Naţionale pentru Plăţi şi Inspecţie Socială, respectiv prin hotărâre a consiliului local.”*

Luând în considerare cele evidențiate mai sus propunem din partea Direcției de Asistență Socială Târgu Mureș trei specialiști ca membrii ai Comisiei de evaluare și selecționare și se nominalizează încă doi membrii din partea consilierilor locali.

Anexele cuprind Regulamentul de organizare și funcționare a Comisiei de evaluare și selecționare (anexa nr. 1), Procedura de lucru aComisiei de evaluare și selecționare (anexa nr. 2) precum și grila de evaluare a proiectelor (anexa nr. 3).

Având în vedere cele expuse, propunem spre aprobarea Consiliului Local proiectul de hotărâre privind stabilirea componenței Comisiei de evaluare și selecționare a proiectelor de finanțare depuse în baza Legii nr. 34/1998 referitoare la acordarea unor subvenții asociațiilor și fundațiilor române cu personalitate juridică, care înființează și administrează unități de asistență socială.

**Director Executiv**

**Andreia Moraru**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**